Pell zo abaoe, e-kichen ur c'hoad, e oa ur paotrig lemm e spered o chom, hennezh a dlee kaout ar memes oad ganit. Askeladden a veze graet anezhañ. Bevañ a rae gant e dud hag e vreudeur vras. Troc'hañ a raent keuneud evit gounit o zamm bara. Lakaat a raent ar c'heuneud-se da sec'hiñ ha goude-se e werzhent anezho er  marc'had. Hir-spontus e vez ar goañvezhioù eno ha ret-ret eo kaout keuneud sec'h. An devezh-se en doa goulennet an tad ouzh e vab koshañ mont d'ar c'hoad da geuneuta. Ya laouen, eme ar paotr yaouank na ouie ket c'hoazh e oa deuet un troll da chom er c'horn-se eus ar c'hoad.